alexandrainst/scandi-wiki huggingface dataset:
Odd Geiran

Odd Ragnar Geiran (født 29. november 1943) er en norsk lege og professor i medisin. 

Geiran er dr. med. og har vært tilknyttet Rikshospitalet. Han har vært en ledende skikkelse innen hjertetransplantasjoner i Norge. Geiran utførte, sammen med Tor Frøysaker, Harald Lindberg og Svein Simonsen, i 1983 den første hjertetransplantasjonen i Norden.

Kongen utnevnte 5. november 2008 Geiran til kommandør av St. Olavs Orden «for hans innsats for hjerte- og lungetransplanterte».

Referanser

Eksterne lenker  

Norske medisinprofessorer
Norske kirurger
St. Olavs Orden
Fødsler i 1943
Privatsykehuset Haugesund

Privatsykehuset Haugesund er et offentlig godkjent sykehus som ble etablert i 1997. Privatsykehuset Haugesund holder til i sentrum av Haugesund.

 og har avdelinger innen ortopedi, urologi, overvektskirurgi,  øre nese hals kirurgi ,generell kirurgi, og plastisk kirurgi. Sykehuset har konsesjon på 20 senger og opererer både dagkirurgiske og inneliggende pasienter.Privatsykehuset Haugesund har anbudsavtale med Helse Vest fritt sykehusvalg innen utredning og behandling innen ortopedi og urologi . Operasjon dagkirurgi ortopedi og operasjon godartet forstørret prostata TurP. Avtale med Helfo innen fritt behandlingsvalg av hofte og kne protese og avtale med alle forsikringsselskap som tilbyr helseforsikring / behandlingsforsikring .

Privatsykehuset haugesund er en av 3 partenere som er med i scanhealth scandinavia  (http://www.scan-health.co.uk)

Eksterne lenker 
 Privatsykehuset Haugesund

Helse- og sosialtjenester i Rogaland
Private sykehus i Norge
Haugesund
Tina Maze

Tina Maze (født 2. mai 1983 i Slovenj Gradec) er en slovensk tidligere alpinist. Hun har fire VM-gull og to OL-gull, og hun vant verdenscupen sammenlagt sesongen 2012/13.

Karriere 
I januar 1999 debuterte 15-årige Maze i verdenscupen i Maribor. På samme sted oppnådde hun to år senere sin første plassering blant de ti beste. Og under storslalåmrennet i Maribor i januar 2002 kunne hun for første gang stige opp på seierspallen. Mellom oktober 2002 og oktober 2005 vant Maze fem storslalåmrenn i verdenscupen.

Under VM 2003 i St. Moritz ble hun nummer fem i storslalåm, og to år senere, under VM 2005 i Santa Caterina, kom hun på sjetteplass i Super-G og på tiende i kombinasjonsøvelsen.

Etter at hun i 2006 og 2007 oppnådde svake resultater, vant hun 2. februar 2008 i St. Moritz svært overraskende utforrennet fra startnummer 47.

Under OL 2010 i Vancouver var Maze flaggbærer for den slovenske OL-troppen under åpningsseremonien. Hun vant sølv i storslalåm og super-G.

Under VM 2011 i Garmisch-Partenkirchen tok hun sølv i superkombinasjonen, bak Anna Fenninger, og gull i storslalåm.

Under VM 2013 i Schladming ble det gull i super-G og sølv i både superkombinasjon og storslalåm, bak henholdsvis Maria Höfl-Riesch og Tessa Worley.

Maze ble olymisk mester i utfor i OL 2014 i Sotsji. Førsteplassen ble delt med Dominique Gisin, mens Lara Gut kom på tredjeplass. Maze tok også gull i storslalåm.

I VM 2015 vant hun utfor og superkombinasjonen og tok sølv i super-G. Maze kjørte et siste renn på hjemmebane i Maribor 7. januar 2017, og la opp etter det. Etter at hun la opp, ble hun ekspertkommentator for Eurosport.

Resultater i verdenscupen i alpint

Enkeltseire

Sammenlagtplasseringer

Referanser

Eksterne lenker 
 
 

Slovenske alpinister
Ekspertkommentatorer (sport)
Olympiske mestere for Slovenia
Olympiske sølvmedaljevinnere for Slovenia
Verdensmestere i alpint
Deltakere for Slovenia under Vinter-OL 2002
Alpinister under Vinter-OL 2002
Deltakere for Slovenia under Vinter-OL 2006
Alpinister under Vinter-OL 2006
Medaljevinnere under Vinter-OL 2010
Deltakere for Slovenia under Vinter-OL 2010
Alpinister under Vinter-OL 2010
Medaljevinnere under Vinter-OL 2014
Deltakere for Slovenia under Vinter-OL 2014
Alpinister under Vinter-OL 2014
Personer fra Koroska
Olympiske medaljevinnere i alpint
Deltakere under VM i alpint 2005
Deltakere under VM i alpint 2009
Deltakere under VM i alpint 2011
Deltakere under VM i alpint 2013
Deltakere under VM i alpint 2015
Bretton Woods-systemet

Bretton Woods-systemet var et sett med regler og institusjoner som ble initiert under en konferanse i Bretton Woods, USA i juli 1944. Bretton Woods-systemet etablerte regler for kommersielt og finansielt samvirke mellom verdens ledende industriland og er det første eksemplet på en fremforhandlet avtale som dekker finans- og valutaforhold mellom en rekke uavhengige nasjoner.

Totalt 730 delegater fra de 44 allierte nasjonene kom sammen i juli 1944 til United Nations Monetary and Financial Conference, med den hensikt å skape et grunnlag for stabilitet i finans- og pengepolitikken når den andre verdenskrig engang ville være over. Etter tre ukers forhandlinger ble «Bretton Woods-avtalene» undertegnet mot slutten av juli 1944. Formannen for den norske delegasjonen til konferansen var Wilhelm Keilhau.

Ved etableringen av et system med regler, institusjoner og prosedyrer for å regulere det internasjonale finanssystemet, stiftet planleggerne ved Bretton Woods Den internasjonale bank for gjenoppbygging og utvikling (IBRD) (nå en del av Verdensbanken) og Det internasjonale pengefondet (IMF). Disse institusjonene startet sin virksomhet året etter, i 1945, etter at det nødvendige antall land hadde ratifisert avtalene.

Den viktigste effekten ved Bretton Woods-systemet var en forpliktelse for hvert av de deltakende land til å føre en pengepolitikk som opprettholdt en fast vekslingskurs (±1%) for sin valuta målt i forhold til gull, samt IMFs evne til å tre støttende til ved midlertidige avvik i betalingsbalansene landene imellom. Systemet kom under økende press mot slutten av 1960-tallet og kollapset i 1971 da USA suspenderte den faste vekslingskursen mellom dollar og gull.

Referanser

Litteratur

Eksterne lenker 
 Bretton Woods System, av professor Benjamin Cohen, University of California, Santa Barbara (engelsk)
 The Gold Battles Within the Cold War (PDF) av Francis J. Gavin (2002) (engelsk)
 BBC om Bretton Woods-konferansen (engelsk)

Økonomisk historie
BBC Online

BBC Online (tidligere bbc.co.uk) er merkenavnet og adressen til BBCs nettjenester i Storbritannia. Det består av et stort nettverk med sider som BBC News and Sport, tjenesten BBC iPlayer som tilbyr video og radio og barnesiden CBeebies. BBC har hatt en nettside for sine TV- og radioprogrammer siden 1994, men den ble ikke offisielt lansert som BBC Online før desember 1997 etter at regjeringen tillot at den ble betalt av TV-lisensen. Nettstedet ble tidligere kalt BBCi som i dag brukes av BBC på interaktive TV-tilbud.

BBC Online er et av de mest besøkte nettstedene i verden.

Referanser

Eksterne lenker
 
 BBC Home Archive hos bbc.co.uk
 Engineering Data hos bbc.co.uk
 Backstage hos bbc.co.uk
 Creative Archive hos bbc.co.uk
 BBC Commissioning hos bbc.co.uk
 BBC Shop

Online
Nettsteder
Kochin

''For den indiske byen, tidligere Kochin, se Kochi

Kochin er en tung hønserase som stammer fra Kina.

I Kina var den kjent allerede på 1300-tallet med navnet cochin-china, men den kom ikke til Europa før på 1800-tallet.  Den ble fort kjent på utstillinger, og det er den fortsatt. Hønsene er ingen storverpere, og de legger små egg i forhold til sin størrelse, men de ruger gjerne og er gode mødre, også med and- og gåsunger. Kyllingene er robuste og vokser langsomt, og det tar rundt ti måneder før de er fullvoksne og verpeklare. Den har i dag størst betydning for framstiling av nye raser. Den er en stor og staselig rase med meget rolig temperament, og den krever ikke stor plass for å bevege seg på. Den er litt treg, og det gjør at den har en makelig måte å bevege seg på. Den har tett befjæring, noe som gjør at den ser veldig stor ut. Kochin finnes ikke som dverg. Det finnes riktignok en rase som heter dvergkochin, men navnet er også alt de har til felles. Eggene er brungule og veier 53 gram. Hanen veier 3,5–5,5 kg, og hønen veier 3–4,5 kg.

Farger 
 Hvit
 Svart
 Gul
 Blå
 Gråstripet
 Svart/hvitflekket
 Lys/columbia
 Gul/columbia
 Rapphønsfarget
 Blå/rapphønsfarget

Eksterne lenker 
 

Hønseraser
Den øverste folkeforsamlingen

Den øverste folkeforsamlingen er et enkammer-parlament i Nord-Korea. Det består av til sammen 687 medlemmer, valgt for fem år av gangen. Ordfører i forsamlingen er Pak Thae-song siden 11. april 2019, mens viseordførere er Thae Hyong-chol og Kim Young-dae. Forsamlingen er på papiret den lovgivende forsamlingen i Nord-Korea og ifølge landets konstitusjonen av 1998 er den øverste folkeforsamlingen landets viktigste organ. Det møtes en eller to ganger i året til ordinære sesjoner som kan vare noen få dager. Nord-Koreas parlament er det i verden med kortest møtetid. Medlemmene har i realiteten liten makt og det meste vedtas uten debatt. Den reelle makten innehas av Presidiet, som er en stående komité som styrer mellom møtene i folkeforsamlingen. President i presidiet siden 2019 er Choe Ryong-hae, og han er de facto seremoniell statsleder i Nord-Korea.

Forsamlingens medlemmer velges i hemmelige valg blant befolkningens innbyggere over 17 år. Det er valgplikt i landet.

Valgene er ikke demokratiske etter internasjonal standard, ettersom alle kandidater stiller uten motkandidater. Kandidatene velges av Den demokratiske front for gjenforening av fedrelandet, som er en folkefront der landets tre partier og flere masseorganisasjoner er medlem, men som i realiteten styres av Koreas arbeiderparti.

De siste tilgjengelige valgopplysningene er fra 2009, da det sist ble avholdt valg til folkeforsamlingen. 

Alle de 687 medlemmene blir nominert av og valgt fra Den demokratiske front for gjenforening av fedrelandet. Den videre fordelingen på partiene i fronten er: Koreas arbeiderparti (606), Koreas sosialdemokratiske parti (50), Chondoistiske Chongupartiet (20), Chongryon (6) og 3 seter til uavhengige.

Referanser

Eksterne lenker
 North Korean Government , CIA World Factbook

Nasjonalforsamlinger
Nordkoreansk politikk
Nattens Madrigal – Aatte Hymne til Ulven i Manden

Nattens madrigal – Aatte hymne til ulven i manden (utgitt 1997) er det tredje studioalbumet til det norske black metal-bandet Ulver.

Det er et konseptalbum om en mann som, gjennom påvirkning av satan, blir druknet av en varulvperson. Albumet ble, ifølge usanne rykter, innspilt utendørs i en norsk skog på en 8-spors opptaker.

Sporliste
 «Hymne I – Wolf and Fear» (6:16)
 «Hymne II – Wolf and the Devil» (6:21)
 «Hymne III – Wolf and Hatred» (4:48)
 «Hymne IV – Wolf and Man» (5:21)
 «Hymne V – Wolf and the Moon» (5:14)
 «Hymne VI – Wolf and Passion» (5:48)
 «Hymne VII – Wolf and Destiny» (5:32)
 «Hymne VIII – Wolf and the Night» (4:38)

Artister
 Kristoffer «Garm» Rygg – vokal, låtskriver
 Håvard Jørgensen – gitar
 Torbjørn «Aismal» Pedersen – gitar
 Erik Olivier «AiwarikiaR» Lancelot– trommer
 Hugh Steven James «Skoll» Mingay – bass gitar

Produksjon
 Anders G. Offenberg Jr. – mixing
 Audun Strype – mixing
 Helge Sten – mixing
 Tanya «Nacht» Stene – plateomslag design, fotografi
 Mortern Andersen – fotografi
 Helene Broch – fotografi
 Torgrim Røvreit – fotografi

Referanser

Kilder 
Nattens Madrigal hos Encyclopaedia Metallum

Eksterne lenker 
 

Ulver-album
Musikkalbum fra 1997
The Trilogie – Three Journeyes through the Norwegian Netherworlde

The Trilogie – Three Journeyes through the Norwegian Netherworlde (utgitt 1997) er en samleboks til det norske black metal-bandet Ulver.

Den inneholder bildevinyler av de tre første studioalbumene.

Studioalbumene
 Bergtatt (34:17)  
 Kveldssanger (35:29)  
 Nattens Madrigal (43:58)

Artister
 Kristoffer «Garm» Rygg – vokal, låtskriver, produsent
 Håvard Jørgensen – gitar, produsent
 Torbjørn «Aismal» Pedersen – gitar
 Erik Olivier «AiwarikiaR» Lancelot – trommer
 Hugh Steven James «Skoll» Mingay – bass gitar
Lill Kathrine Stensrud – fløyte og kvinnelig vokal
Steinar Sverd Johnsen – piano
 Alf Gaaskjønli – cello

Produksjon
 Craig Morris – mixing

Kilder 
The Trilogie hos Encyclopaedia Metallum

Ulver-album
Musikkalbum fra 1997
Felix Pipes

Fritz Felix Pipes (født 15. april 1887, død ukjent) var en østerriksk tennisspiller som deltok i de olympiske leker 1912 i Stockholm. 

Pipes vant en olympisk sølvmedalje i tennis under OL 1912 i Stockholm. Han kom sammen med Arthur Zborzil på andreplass i doubleturneringen. De tapte finalen for det sørafrikanske paret Harold Kitson og Charles Winslow.

OL-medaljer 
 1912  Stockholm -  Sølv i tennis, double herrer utendørs (sammen med Arthur Zborzil)  Østerrike

Eksterne lenker 
 

Østerrikske tennisspillere
Deltakere for Østerrike under Sommer-OL 1908
Tennisspillere under Sommer-OL 1908
Medaljevinnere under Sommer-OL 1912
Deltakere for Østerrike under Sommer-OL 1912
Tennisspillere under Sommer-OL 1912
Dødsår ikke oppgitt
Fødsler i 1887
Henry Burr

Henry George Burr (født 21. mars 1872, død ukjent) var en britisk skytter som deltok i de olympiske leker 1912 i Stockholm.

Burr vant en olympisk sølvmedalje i skyting under OL 1912 i Stockholm. Han var med på det britiske laget som kom på andreplass i lagskyting armégevær med 1602 poeng, bak USA som fikk 1687. De andre på laget var Arthur Fulton, Harcourt Ommundsen, Edward Parnell, James Reid og Edward Skilton. Det var ti lag som deltok og det var seks mann på hvert lag. Konkurransen ble avviklet 29. juli 1912. Hver deltaker skjøt 15 skudd på hver av distansene 200-, 400-, 500- og 600 meter. Burr skjøt totalt 266 poeng som var det nest beste resultatet på det britiske laget. Han kom på tiendeplass i den individuelle skytingen 600 meter frigevær.

OL-medaljer 
  1912  Stockholm – Sølv i skyting, armégevær lagskyting  Storbritannia

Eksterne lenker 
 

Britiske skyttere
Medaljevinnere under Sommer-OL 1912
Deltakere for Storbritannia under Sommer-OL 1912
Skyttere under Sommer-OL 1912
Fødsler i 1872
Dødsfall i 1955
Olympiske medaljevinnere i skyting
Thomas Kagnes

Thomas Millom Kagnes (født 31. mars 1980) er en norsk danser. Han deltok i underholdningsprogrammet Skal vi danse på TV 2, sesong 1, våren 2006 som partner til Anita Moen.

Biografi 
Kagnes studerte idrettsfag ved Bjerke videregående skole fra 1996 til 1999. I den perioden var hans dansepartner Merete Naess-Larsen (fra 1996 til 2000), mens han i året 1999 til 2000 danset også sammen med Inger Lise Husebo. Fra høsten 2000 til 2003 var Nadya Khamitskaya hans partner. Hun er nå dansepartner til Tom Erik Nilsen. Kagnes har siden 2004 hatt Aleksandra Kakurina som dansepartner. Kakurina er også kjent fra Skal vi danse. 
 
I 2004 og i 2007 ble han sammen med Kakurina nummer to i NM i standarddans. I både 2005 og 2006 vant de NM i selskapsdans. I 2007 fikk Alexandra Kakurina problemer med sin oppholdstillatelse, og paret fikk i en lenger periode ikke konkurrert i utlandet.

Se også 
 Liste over kjente elever ved Bjerke videregående skole

Referanser

Eksterne lenker 
 
  dancesportinfo.net: Profil av Kagnes

Norske dansere
Skal vi danse-deltakere
Personer fra Oslo
Hilmar Oddsson

Hilmar Oddsson   (født 1957 i Reykjavík) er en islandsk filmregissør.

Biografi 
Oddson kommer fra en teaterfamilie i Reykjavík og har stiftet popgruppen Melchior. Han studerte filmregi på filmskolen i München fra 1980 til 1985. Hans mest interessante kortfilm fra München var In The Shadow of Scartaris, der deler av Jules Vernes reise til jordens indre filmes på Snaefellsjokullisbreen på Island.
  
Hans første spillefilm Eins og skepnan deyr hadde premiere i 1986. Det er en psykologisk thriller som handler om skjebnen til to unge mennesker i det øde og dystre islandske landskapet. Filmen ble godt mottatt på Island. I tillegg til regi skrev Oddsson manuskriptet og komponerte deler av filmmusikken.

I 1989 var Oddson med på å starte Nyja bio film og video.

Filmen Tár úr steini (Tårer av stein), som er basert på livet til den islandske komponisten Jon Leifs, hadde premiere i 1995. Den deltok i mer en 30 festivaler og vant flere priser.

I 2004 hadde filmen Kaldaljós (norsk: Kaldt lys) premiere. Den var regissert av Hilmar Oddsson og ble Islands bidrag til den 77. Oscar-utdelingen i 2004. Men den ble ikke akseptert som bidrag i konkurransen om beste fremmedspråklige film. Som flere av Oddsons andre filmer spiller også Kaldaljós på det overnaturlige og mystiske, noe som er et kjennetegn ved islandsk film.

Mellom sine filmprosjekter jobbet Oddsson som freelanceprodusent og regissør i islandsk TV.

Filmografi 

 1986 – Eins og skepnan deyr
 1995 – Tár úr steini
 1998 – Sporlaust
 2004 – Kaldaljós

Referanser

Eksterne lenker  
 

Islandske regissører
Anders Hatlén

Anders Hatlen (født 26. august 1980 i Oslo) er en norsk fotballspiller. Han har tidligere spilt for klubbene SF Grei, Groruddalen ballklubb og Skeid, og har også et opphold bak seg i australsk fotball.

Hatlen studerte idrettsfag ved Bjerke videregående skole i Oslo fra 1996 til 1999.

Se også 
Liste over kjente elever ved Bjerke videregående skole

Referanser

Eksterne lenker 
 
 Skeid.no – «Hatlen blir ikke med videre», 19. desember 2009.

Norske fotballspillere
Fotballspillere for Skeid Fotball
Personer fra Oslo
Martin Vethe

Martin Vethe (født 11. mars 1987 i Oslo) er en norsk fotballspiller som spiller midtstopper for Manglerud Star. Han kom fra Skeid etter 2009-sesongen. I 2009 var han på utlån til Manglerud Star. Han har tidligere spilt for Bjerkealliansen. 

Vethe studerte idrettsfag ved Bjerke videregående skole i Oslo fra 2003 til 2006.

Se også 
 Liste over kjente elever ved Bjerke videregående skole

Referanser

Eksterne lenker 
 

Norske fotballspillere
Fotballspillere for Manglerud Star Toppfotball
Fotballspillere for Skeid Fotball
Personer fra Oslo
Magnus Paulsen

Magnus Paulsen (født 17. januar 1986 i Oslo) er en norsk fotballspiller som spiller for Hasle-Løren. Før han gikk til Hasle-Løren hadde han spilt for Skeid hele sin karriere, fra smågutt til A-lag.

Paulsen studerte idrettsfag ved Bjerke videregående skole i Oslo fra 2002 til 2005.

Se også 
 Liste over kjente elever ved Bjerke videregående skole

Referanser

Eksterne lenker 
 

Norske fotballspillere
Fotballspillere for Skeid Fotball
Personer fra Oslo
Andreas Gjesvold

Andreas Gjesvold (født 30. mars 1985 i Oslo) er en norsk fotballspiller som i 2008-sesongen spilte på midtbanen til Skeid. Han har tidligere spilt for klubbene SF Grei og Groruddalen ballklubb. 

Gjesvold studerte idrettsfag ved Bjerke videregående skole i Oslo fra 2002 til 2005.

Se også 
Liste over kjente elever ved Bjerke videregående skole

Eksterne lenker 
 Profil hos altomfotball.no

Norske fotballspillere
Fotballspillere for Skeid Fotball
Personer fra Oslo
Fødsler i 1985
Frydenbergveien (Oslo)

Se pekerside for flere forekomster av Frydenbergveien.

Frydenbergveien (17–45, 24–58) er en vei på Frydenberg/Hasle i bydel Grünerløkka i Oslo. Den går fra Grenseveien til Alnabanen, der den går over i Peter Møllers vei. Veien er en del av et gammelt veiløp fra Trondheimsveien ved Carl Berners plass opp til Hasle-gårdene. Den første delen av dette veiløpet er nå Frydens gate.

Veien har navn etter gården Frydenberg, tidligere Søndre Hasle, der hovedhuset (nr 37) nå brukes som barnevernsinstitusjon.

Veien starter parallelt inntil Gjøvikbanen og snor seg så gjennom eldre villabebyggelse med noen rekkehus og en del fortetting fram til Hasleveien. 

Deretter følger på nordsida det gamle industrianlegget til Asea Per Kure. I området er det siden bygget en rekke boligblokker i et felt med navnet Frydenberg. Deler av den gamle produksjonshallen Frydenbergveien 48 er planlagt bevart og utbygd til ungdomsskolen Frydenbergveien skole. På sørsida ligger først en del flermannsboliger i tre, deretter produksjons- og lagerområdet til Arcus og Vectura (tidligere Vinmonopolet, adresse Haslevangen 14). 

Veien krysser så Alnabanen og blir Peter Møllers vei.

Litteratur

Eksterne lenker
 

Veier i Oslo
Frydenberg (Oslo)
Hasle (Oslo)
Sworn Vengeance

For den nederlandske death metal-albumet med sammen navn, se Sworn Vengeance
Sworn Vengeance er et amerikansk hardcore punk-band, fra vestkysten i USA.

Siste medlemmer 
Ryan – Vokal
Tony – Trommesett
Brian – Elektrisk gitar
Doug – Elektrisk gitar
Carl – Bassgitar

Diskografi
The Flame Still Burns (demo, 1997) 
Soul Stealer  (demo, 1997) 
The Tie That Binds (split album, 1998, med Strength By Strength) 
Nineteen Ninety Hate (demo, 1998) 
California Hardcore: A Call To Arms (singel, 1998) 
My Friend Violence (demo, 1998) 
Abbadon (studioalbum, 1999)
The Blood and The Chaos (7" 1999) 
Destroyer of Worlds (split album, 1999, med All Bets Off) 
Straight Edge: Rise of a New Era (singel, 1999) 
Contenders for the Crown (singel, 1999) 
Born From Homicide (split album, 1999 med Dysphoria) 
Domination (album, 2000) 
My Friend Violence  (Bonus versjon)

Kilder
Diskografi
Uoffisiell hjemmeside

Band etablert i 1997
Punkrockgrupper
Opphør i 2002
1997 i USA
2002 i USA
Ŭ

Ŭ (u med breve) er først og fremst en bokstav oppfunnet av L.L. Zamenhof som den 26. bokstaven i esperantos alfabet, og har verdien /u̯/. I esperanto brukes dette tegnet vanligvis kun sammen med a, e eller o i diftongene aŭ, eŭ og oŭ. Bokstaven brukes bare helt unntaksvis først i ord, og da hovedsakelig fremmedord som begynner med lyden /w/ (som ikke finnes på esperanto).

Ŭ har også vært brukt som alternativ skrivemåte for bokstaven ú i hviterussisk i den tiden da dette språket ble skrevet med latinske tegn.

Ŭ brukes dessuten i transskribering av språkene bulgarsk, khmer, koreansk, tadsjikisk og usbekisk.

Se også 
Ĉ
Ĝ
Ĥ
Ĵ
Ŝ

U 02
Slaget ved Point Pleasant

Slaget ved Point Pleasant var det eneste virkelig store slaget under Lord Dunmores krig. Det ble kjempet den 10. oktober 1774, hovedsakelig mellom Virginias milits og to indianerstammer — shawneene og mingoene. Hendelsen fant sted nær dagens Point Pleasant langs elven Ohio, og begynte med at indianerne, ledet av shawneenes høvding Cornstalk, angrep Virginia-militsen som var anført av Andrew Lewis. Dette ble gjort i et forsøk på å stoppe Lewis' fremrykning inn i Ohio Country. Etter en lang og voldsom kamp, endte Cornstalk med retrett. Krigen endte med at virginianerne, sammen med en andre styrke ledet av Virginias britiske guvernør Lord Dunmore, marsjerte inn i Ohio Country og tvang Cornstalk til å skrive under på en traktat som avsluttet krigen.

Indianerkrigene
Konflikter i 1774
Vest-Virginias historie
Tom André Jacobsen

Tom André Jacobsen (født 29. mars 1984) er en norsk ishockeyspiller. Han spiller løper eller forward for Lørenskog ishockey.   
 
Jacobsen studerte idrettsfag ved Bjerke videregående skole fra 2000 til 2003. Han spilte for Vålerenga hele karrieren, og debuterte i eliteserien som 19 åring i 2003. Han fikk ikke tilstrekkelig med spilletid, og søkte nye utfordringer før 2008-2009-sesongen, og skiftet klubb til Lørenskog ishockey.

Se også 
 Liste over kjente elever ved Bjerke videregående skole

Referanser

Eksterne lenker 
 

Norske ishockeyspillere
Ishockeyspillere for Vålerenga
Ishockeyspillere for Lørenskog IK
Personer fra Oslo
Jonny Fjeldstad

Jonny Fjeldstad (født 27. november 1983) er en norsk ishockeyspiller. Han spilte løper eller forward fra 2011/12-sesongen for Vålerenga.   
 
Fjeldstad studerte idrettsfag ved Bjerke videregående skole fra 1999 til 2002, hvorpå han gikk fra ungdomsklubben Vålerenga, til Manglerud Star. Etter to sesonger der, flyttet han til Lillehammer, men kom tilbake til Oslo og Manglerud året etter. I 2006 gikk han til Lørenskog Ishockeyklubb, og ble med klubben opp i eliteserien i 2008.

Fra sesongen 2011/12 vendte han tilbake til moderklubben Vålerenga.

Se også 
 Liste over kjente elever ved Bjerke videregående skole

Referanser

Eksterne lenker 
 

Norske ishockeyspillere
Personer fra Oslo